Fisk na Kahang Metal na Lulubngan

An Fisk na kahang metal na lulubngan naipatente kan 1848 ni Almond Dunbar Fisk asin ginibo sa Providence, Rhode Island. An lansang na lulubngan popular kan katangaan nin ika-19ng siglo sa mga mayayaman na pamilya. Manta an pine na ataol kan mga 1850 magkahalaga sana nin  mga $2, an Fisk na lulubngan magpepresyong $100. Maski mahal, mas ginugusto kan mga mayayaman ta dai pwedeng paghabo'nan kan mga parakotkot sa sementeryo.

An kaha sadya na pinuporma sa hawak, nakaagid sa Ehiptong sarkopagus, na may pinormang mga takyag asin man igwang de-salming na bintana sa pagta'naw sa lalawgon kan gadan, ha hirigot pakasara ngani daing magsangaw na parong o anoman na pathogen. An kabaong pinapahalagahan huli kan ini pwedeng makapahaloy sa paglapa' kan bangkay orog na kun ibabyaheng harayo ta ilubong sa ibang lugar. An  tipong siring na ataol nataong tanda na an nakahotad hale sa pamilyang alta sosyedad.

Toltolan

Kategorya:Mga Ataol
Kategorya:Mga Amerikanong Imbensyon
Kategorya:Historya nin  Rhode Island